text: Folio70r
   Je ne sai pas com lonc termine 
   Done Ynabele la royne 
   Et li rois Carmans demorerent 
   Iluec. Mais à ce s'acorderent 
   Cléomadès et il ensamble,
   PageV02P276
   Et Meniadus, ce me samble, 
   Baldigans et Melocandis, 
   Tous s'acorderent, ce m'est vis, 
   K'à la feste Galdas iroient. 
   Par raison laissier n'el devoient; 
   Car tant priiés les en avoit 
   Galdas, que il plus ne povoit, 
   Tant qu'il s'i erent acordé. 
   À Sebile ont tant demoré 
   Que estre lor sambla raison ; 
   En leur conpaignie en saison 
   Ert deduis et feste et solas. 
   Envoié ot li rois Galdas 
   En son pays pour arréer 
   Sa feste ; car moult honnorer 
   Vorra Cléomadès, s'il puet, 
   Et ceaus que il là mener veut.
  